ဝီရာယွတ် ချန်သုက္က

ဝီရာယွတ် ချန်သုက္က () ခေါ် Arm () (၁၉၉၁ အောက်တိုဘာ ၃၀ မွေး) သည် ထိုင်းသရုပ်ဆောင်၊ အဆိုတော်၊ အစီအစဉ်တင်ဆက်သူတစ်ဦး ဖြစ်သည်။ Friend Zone 2: Dangerous Area (၂၀၂၀) တွင် ခေါင်းဆောင်မင်းသား Pop အဖြစ်လည်းကောင်း၊ U-Prince Series (၂၀၁၆–၂၀၁၇) တွင် Him အဖြစ်လည်းကောင်း၊ Water Boyy: The Series (၂၀၁၇) တွင် Putt အဖြစ်လည်းကောင်း သိကြသည်။

School Rangers၊ Arm Share၊ Friend Drive စသည့် အစီအစဉ်များတွင်လည်း တင်ဆက်သူအဖြစ် ဆောင်ရွက်ထားသည်။

ငယ်ဘဝနှင့် ပညာရေး
ထိုင်းနိုင်ငံ၊ နခွန်ဖထုံခရိုင်တွင် မွေးဖွားသည်။ မွေးချင်းလေးယောက်အနက် တတိယမြောက်သားဖြစ်သည်။ ဖရာ့ဖထုမ် ဝိတ္တယလေကျောင်းမှ အထက်တန်းအောင်သည်။ သီရိနခရိနဝိရောတတက္ကသိုလ်၊ အနုပညာမဟာဌာနမှ သရုပ်ဆောင်နှင့် ရိုက်ကူးမှုပညာ အနုပညာဘွဲ့ရသည်။

ဆောင်ရွက်ချက်
၂၀၀၇ခုနှစ် Luk Thung Star ပြိုင်ပွဲတွင် ဝင်ရောက်ယှဉ်ပြိုင်ရာ ဒုတိယဆု ဆွတ်ခူးရရှိခဲ့ပြီး၊ အဆိုတော်သင်တန်းကျောင်းတစ်ခု တက်ရောက်ခဲ့သည်။ ၂၀၁၀တွင် RS ကုမ္ပဏီမှတစ်ဆင့် အနုပညာလောကသို့ ဝင်ရောက်လာခဲ့သည်။ ၎င်း၏ အဆိုအကစွမ်းရည်များကြောင့် RS Music လက်အောက်ရှိ Rookie BB အမျိုးသား တေးဂီတအဖွဲ့တွင် Sittha Sapanuchart (Iang)၊ Supasit Chinvinijkul (Pop) တို့နှင့် တွဲဖက်ပါဝင်ခွင့်ရသည်။

၂၀၁၆တွင် GMMTV သို့ ဝင်ရောက်လာခဲ့ပြီး Senior Secret Love: Bake Me Love (၂၀၁၆) တွင် San အဖြစ်နှင့် ပွဲဦးထွက်ခဲ့သည်။ U-Prince Series (၂၀၁၆–၂၀၁၇)၊ Water Boyy: The Series (၂၀၁၇)၊ YOUniverse (၂၀၁၈)၊ Mint To Be (၂၀၁၈)၊ Love at First Hate (၂၀၁၈) တို့တွင်လည်း ပါဝင်သရုပ်ဆောင်ခဲ့သည်။

၂၀၁၈ခုနှစ်တွင် MBC ရုပ်သံက တောင်ကိုရီးယားနိုင်ငံ၌ နှစ်စဉ်ကျင်းပမြဲဖြစ်သည့် 2018 DMC Festival သို့  GMMTV မှ Phurikulkrit Chusakdiskulwibul (Amp) နှင့်အတူ ပါဝင်ဖျော်ဖြေခဲ့သည်။

လတ်တလောတွင် ၎င်း၏ ကိုယ်ပိုင် လူနေမှုဘဝပုံစံ အစီအစဉ် Arm Share မှာ လူကြိုက်များနေသည်။

ရိုက်ကူးမှုစာရင်း

ရုပ်သံ

တေးသံသွင်း

ကိုးကား

ပြင်ပလင့်ခ်များ
 
 

၁၉၉၁ မွေးဖွားသူများ
သက်ရှိထင်ရှားပုဂ္ဂိုလ်များ
ထိုင်း အမျိုးသား သရုပ်ဆောင်များ
ထိုင်း အဆိုတော်များ
GMMTV အနုပညာရှင်များ